## Metrovalencia va facilitar la mobilitat de 8,6 milions d’usuaris al setembre

*** Els moviments diaris al setembre seguixen a l’alça, i s’obtenen quasi un milió més de desplaçaments que en el mateix període de 2023, un 11,78 % més
* La línia 3 va ser la més utilitzada amb 1.610.596 moviments, i Xàtiva l’estació amb més trànsit, amb 550.807 trasllats**

Metrovalencia va facilitar 8.622.913 desplaçaments en la xarxa de metro i tramvia durant el mes de setembre passat, cosa que significa un increment de l’11,78 % respecte al mateix període de l’any passat i 908.888 viatges més.

En conjunt, Ferrocarrils de la Generalitat Valenciana (FGV) va sumar al setembre, entre Metrovalencia i TRAM d’Alacant, un total de 10.367.553 moviments, que representen un augment de l’11,38 % respecte al mateix mes de 2023 i 1.059.194 trasllats més.

Al setembre, les sis línies de metro van sumar 7.235.312 desplaçaments i les quatre de tramvia van aconseguir 1.387.601 moviments. La jornada de més volum de trànsit va ser el dimarts dia 24, amb 365.938 usuaris.

La línia de metro que més persones va desplaçar va ser la línia 3 (Rafelbunyol/Aeroport), amb 1.610.596 passatgers; seguida de la línia 5 (Marítim/Aeroport), amb 1.311.024; la línia 1 (Bétera/Castelló), amb 1.224.052; la línia 2 (Llíria / Torrent Avinguda), amb 1.143.250; la línia 7 (Marítim / Torrent Avinguda), amb 1.007.030, i, finalment, la línia 9 (Alboraia Peris Aragó / Riba-roja de Túria), amb 939.360 clients.

En el cas del tramvia, la que més moviments va registrar va ser la línia 4 (Mas del Rosari / Doctor Lluch) amb 752.301 viatges; seguida de la línia 6 (Tossal del Rei / Marítim), amb 353.826; la línia 10 (Alacant/Natzaret), amb 244.374, i la línia 8 (Neptú/Marítim), que va sumar 37.100 persones usuàries.

**Trànsit per estacions**

En el trànsit per estacions, Xàtiva (L3, L5 i L9) se situa en primer lloc amb 550.807 desplaçaments; en segon lloc, Colón (L3, L5, L7 i L9), amb 452.445, i, en tercer lloc, Àngel Guimerà (L1, L2, L3, L5 i L9), amb 332.558 moviments.

A continuació, se situen Plaça Espanya (L1 i L2), amb 260.242; Túria (L1 i L2), amb 217.060; Benimaclet (L3 i L9), amb 207.141; Amistat (L5 i L7), amb 199.382; Torrent Avinguda (L2 i L7), amb 198.916; Mislata (L3, L5 i L9), amb 195.800, i, en desé lloc, Avinguda del Cid (L3, L5 i L9), amb 194.444 trasllats.

En l’àrea metropolitana, destaquen com a les cinc estacions més transitades Torrent Avinguda (L2 i L7), amb 198.916; Mislata (L3, L5 i L9), amb 195.800; Paiporta (L1, L2 i L7), amb 150.365; Aeroport (L3 i L5), amb 141.306, i Torrent (L1, L2 i L7), amb 130.117 moviments.

Entre les parades del tramvia, destaquen La Carrasca (L4 i L6), amb 106.985; Pont de Fusta (L4), amb 68.933; Benimaclet (L4 i L6), amb 60.476; Vicent Zaragozá (L4 i L6), 53.048, i Alacant (L10), amb 58.422 viatges.

**TRAM de Castelló**

Per la seua banda, el mes de setembre de 2024, el nombre de viatgers del TRAM de Castelló ha registrat un increment del 14,99 % respecte del mateix mes de l’any passat, en concret, l’han fet servir 306.607 usuaris. El transport per via reservada de la capital de la Plana va dur a terme 8.084 expedicions.

Fecha: 12/10/2024